9.10.2014

 Comunicat de presă

***ANFP a instruit funcţionarii publici***

 ***privind dialogul social şi munca decentă***

În perioada iulie-octombrie 2014 **Agenţia Naţională a Funcţionarilor Publici** (ANFP) a organizat un număr de **5 sesiuni de formare** în cadrul proiectului ***Îmbunătăţirea dialogului social pentru funcţionarii publici***. Acestea s-au desfăşuratîn instituţiile şi autorităţile publice partenere în proiect din municipiul **Bucureşti** şi din judeţele: **Timiş, Braşov, Galaţi, Iaşi.**

La sesiunile de formare au participat funcţionari publici din comisiile paritare din: instituţia prefectului, consiliul judeţean, primăria municipiu reşedinţă de judeţ din judeţele sus menţionate, Instituţia Prefectului Bucureşti, Primăria Sectorului 6 şi Primăria Municipiului Bucureşti.

Formatorii acestor sesiuni au fost funcţionari publici care au absolvit cursul de formare formatori, activitate anterioară a proiectului. Aceştia au folosit **curricula *Dialogul social pentru funcţionarii publici,*** dezvoltată în cadrul proiectului. Astfel, au fost abordate următoarele **tematici**: stiluri şi tehnici de comunicare, luarea deciziilor şi negocierea, comunicarea în situaţii conflictuale, formele dialogului social, partenerii de dialog social, cadrul genearal al dialogului social pentru funcţionarii publici în România şi Norvegia, dreptul de asociere sindicală, mecanisme de dialog social, conceptul de munca decentă.

Cursurile au fost foarte bine primite de către participanţi, au avut un caracter interactiv, constituindu-se într-un instrument important de consolidare a cunoştinţelor în acest domeniu.

Reamintim că, proiectul, implementat de către **Agenţia Naţională a Funcţionarilor Publici** în parteneriat cu **Asociaţia Autorităţilor Locale şi Regionale din Norvegia** (KS) şi **Asociaţia Municipiilor din România** (AMR), este finanţat printr-un grant acordat de către Guvernul Norvegiei prin intermediul Granturilor Norvegiene 2009-2014, în cadrul Programului Muncă Decentă şi Dialog Tripartit.

**Obiectivul** proiectului vizează îmbunătăţirea structurilor şi practicilor specifice dialogului social pentru funcţionarii publici, respectiv întărirea rolului comisiilor paritare din cadrul autorităţilor şi instituţiilor publice.

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 11 27 22**